U G O V O R
o ostvarivanju redovitog programa predškolskog odgoja djeteta za pedagošku godinu 2026./2027.

Ugovorne strane:
· Dječji vrtić „PLANET MAŠTE“, Rijeka, Dragutina Tadjanovića 1, OIB: 4610285772 (u nastavku teksta: Dječji vrtić), kojeg zastupa ravnateljica Sanja Mrgan Simić
i
1. roditelji/skrbnici (ime, prezime i OIB):
0. (majka) ____________________________________________
0. (otac) _____________________________________________
0. 
0. (skrbnici) _____________________________________________
(u nastavku teksta: korisnik usluga)
sklopili su Ugovor:

Članak 1. – Predmet ugovora
Dječji vrtić se obvezuje pružiti usluge redovitog 10-satnog programa njege, odgoja, naobrazbe, zdravstvene zaštite, prehrane i socijalne skrbi predškolskog djeteta:
Ime i prezime, OIB djeteta:   ___________________________(u nastavku: neposredni korisnik usluga), u skladu s propisanim programom i državnim pedagoškim standardom, u razdoblju od ________________ do ispisa djeteta.

Članak 2. – Program
Program uključuje dnevno 4 obroka, od ponedjeljka do petka.
Vrtić zadržava pravo raspoređivanja djeteta u drugu odgojnu skupinu u skladu s pedagoškim načelima i organizacijom rada.
U slučaju značajnih promjena u zdravstvenom ili razvojnom statusu djeteta, roditelj/skrbnik obvezuje se surađivati s vrtićem, omogućiti dodatne liječničke preglede i po potrebi pribaviti mišljenja nadležnih službi radi prilagodbe programa potrebama djeteta.

Članak 3. – Ekonomska cijena
Ekonomska cijena vrtića iznosi 680 EUR i umanjuje se za iznos sufinanciranja grada/općine prema prebivalištu korisnika.
· Popust 15%: za godišnji odmor od najmanje 20 radnih dana.
· Popust 5%: za jednokratno plaćanje cijele pedagoške godine.
· Popust 20%: za drugo dijete u vrtiću.
· Bolest: za odsutnost dulju od 10 dana uz liječničku potvrdu – popust 10% po danu.
· Viša sila: u slučaju epidemije, elementarnih nepogoda ili odluke nadležnih tijela o zatvaranju, vrtić nije dužan umanjivati cijenu niti nadoknađivati uslugu.
· Cijena se može mijenjati tijekom godine sukladno izvješću HNB-a o inflaciji.

Članak 4. – Plaćanje
Korisnik usluga obvezuje se plaćati utvrđeni iznos najkasnije do 10. u mjesecu za protekli mjesec, na račun:
Erste banka d.d., IBAN: HR8124020061100926454
Za svaki dan kašnjenja obračunava se zakonska zatezna kamata do dana uplate.
U slučaju neplaćanja, potraživanja će se naplatiti putem ovrhe zajedno s kamatama i pripadajućim troškovima.

Članak 5. – Kašnjenje i odgovornost roditelja
U slučaju kašnjenja roditelja/skrbnika pri preuzimanju djeteta nakon radnog vremena vrtića, vrtić ima pravo naplatiti naknadu od 10 € po započetom pola sata.
Roditelj/skrbnik odgovoran je za svu štetu koju dijete prouzroči na imovini vrtića ili prema trećim osobama te se obvezuje nadoknaditi nastalu štetu.

Članak 6. – Ispis djeteta
Roditelj je dužan podnijeti pisani zahtjev za ispis ravnateljici najmanje 5 dana prije ispisa, na propisanom obrascu.
Ako se ugovor raskida u lipnju ili srpnju, ispis vrijedi tek 31. kolovoza.
Ako dijete pohađa program zaključno s lipnjem, roditelj je obvezan platiti i srpanj i kolovoz.
U otkaznom roku, ako dijete ne koristi program, plaća se 50% iznosa.
Roditelj je obvezan prije ispisa podmiriti sva dugovanja.

Članak 7. – Raskid od strane vrtića i ponašanje roditelja
Vrtić može otkazati pružanje usluga:
1. ako korisnik ne plati obveze u roku od 30 dana,
1. u drugim slučajevima određenim općim aktima,
1. u slučaju neprimjerenog, ometajućeg ili agresivnog ponašanja roditelja/skrbnika prema osoblju ili drugim korisnicima,
1. ako roditelj krši obvezu kulturnog i primjerenog ophođenja prema ravnateljici i zaposlenicima.

Članak 8. – Dovođenje, odvođenje i odgovornost vrtića
Roditelj se obvezuje osobno dovoditi i odvoditi dijete ili pismeno ovlastiti punoljetnu osobu.
Radno vrijeme vrtića je od 6:30 do 17:00 sati; dolazak djece je planiran do 8:30 sati.
Zbog sigurnosnih razloga, ulaz i izlaz vozilima u dvorište vrtića omogućen je do 8:30 sati, nakon čega se rampa zatvara. Roditelji/skrbnici dužni su pridržavati se tog rasporeda dolaska.
Vrtić odgovara za sigurnost djeteta isključivo za vrijeme boravka djeteta u ustanovi i unutar radnog vremena vrtića.

Članak 9. – Zdravstveni uvjeti
Roditelj mora dostaviti potvrdu liječnika o sistematskom pregledu prije uključivanja djeteta te potvrdu nakon bolesti da je dijete zdravo.
Dijete koje je bolesno ne smije dolaziti u vrtić.

Članak 10. – Suradnja s roditeljima
Roditelj je dužan prisustvovati roditeljskim sastancima i individualnim informacijama te surađivati s vrtićem radi dobrobiti djeteta.

Članak 11. – Zaštita djeteta
Vrtić je obvezan obavijestiti Centar za socijalnu skrb o svakom kršenju djetetovih prava, zlostavljanju, zanemarivanju ili nemarnom postupanju.

Članak 12. – Posebni programi
Ako dijete koristi posebne ili dodatne programe, roditelj se obvezuje plaćati te troškove posebno, prema posebnom ugovoru.

Članak 13. – Opći akti
Za sve što nije regulirano ovim Ugovorom vrijede odredbe općih akata Dječjeg vrtića Planet Mašte.

Članak 14. – Nadležnost
Za sporove iz ovog ugovora nadležan je sud u Rijeci.



Članak 15. – Završne odredbe
Ovaj ugovor sastavljen je u dva istovjetna primjerka, po jedan za svaku ugovornu stranu.
Stupa na snagu danom potpisivanja i vrijedi do ispisa djeteta.


U Rijeci, ____________ 2026.

Korisnici usluga: ___________________________

Ravnateljica Dječjeg vrtića:
______________________

